SAL wil tot 1 500 mense afdank | Netwerk24
Bejaardes ‘nie uit die bloute’ teikens vir misdadigers
“Bejaardes en kinders is van die weerloosste mense in die gemeenskap en sal altyd in misdadigers se visier wees.”
Meer as halfmiljoen rand se kreef in motor sonder permit
Die polisie in die Overberg het Woensdagaand op minstens R600 000 se kreefstert beslag gelê nadat hulle die bestuurder van ’n Peugeot op die R43-pad by Caledon voorgekeer het.
Die oud-Puk Chriswill September word met Griekwas se nr.9-trui teen die Goue Leeus toevertrou in die afwesigheid van die voormalige Junior Springbok Zak Burger, wat las het van ’n kniebesering.
Ekonome: Só kan die staat kostes snoei
Regering wil hoenderbedryf help vleis uitvoer
Plaaslike hoendervleisprodusente en invoerders van hoendervleis – gewoonlik geswore vyande in die stryd oor goedkoop ingevoerde hoender – moes vandeesweek in dieselfde kamer wees om met die regering te praat.
Bank waarsku oor Hongkong-betogings
’n Groot handelsbank het Woensdag gewaarsku dat die weke lange protes in Hongkong die ekonomie van dié Chinees beheerde stad, asook dié van China, kan benadeel.
SAL wil tot 1 500 mense afdank
Deur Francois Williams 21 Junie 2018 09:05
Die Suid-Afrikaanse Lugdiens is besig met verskeie planne om sy personeelgetalle te verminder.
Die Suid-Afrikaanse Lugdiens (SAL) se personeelgetalle kan met 10% tot 15% verminder word as planne deurgevoer word om poste te sny om geld te bespaar.
Volgens die SAL se jongste jaarverslag het die SAL as groep 10 071 werknemers. Dit sluit benewens die SAL se 5 752 werknemers ook die personeel van Mango, Airchefs, SAL Tegnies, SAL se vragafdeling, SAA Voyager en South African Travel Centre, ’n reisagentskap, in.
Volgens Sunday Times sal die staatsbeheerde lugdiens waarskynlik tussen 1 000 en 1 500 poste moet sny deur ’n kombinasie van afleggings en vrywillige uitdienstredings.
Volgens ’n bron van die Sunday Times kan die poste wat in die slag bly, tot 300 kajuitpersoneel insluit.
Vuyani Jarana, uitvoerende hoof van die SAL, het vroeër aan Carin Smith van Fin24 erken die lugdiens kom nou in ’n fase waar moeilike besluite geneem moet word en werkverliese is “ onafwendbaar” .
“Die huidige bedryfsgrondslag is nie volhoubaar nie.” Jarana het vroeër ook as deel van die SAL se verslagdoening aan die parlement verduidelik die SAL help reeds van sy vlieëniers en kajuitpersoneel om elders by ander lugdienste tydelike werk te kry, want die SAL kan hulle nie meer bekostig nie. Sodra die lugdiens weer begin groei, sal hulle weer benodig word, het hy beklemtoon.
Die SAL het in die afgelope boekjaar ’n verlies van R5,7 miljard gely. Jarana en die nuwe direksie het ’n omdraaiplan waarmee hulle mik om die lugdiens teen 2022 weer winsgewend te kry.
Op grond van die SAL se totale personeelgetalle en sy vloot van 64 vliegtuie is sy werknemer-tot-vliegtuig-verhouding tans rondom 157 werkers per vliegtuig. Dit word soms in die bedryf gebruik as ’n maatstaf vir produktiwiteit.
Vergeleke hiermee het die Duitse lugdiens Lufthansa 127 werkers per vliegtuig en Singapore Airlines 140 per vliegtuig.
Meer oor: Suid-Afrikaanse Lugdiens (Sal) | Vuyani Jarana
SAL verdedig besteding aan skaars vaardighede
SAL ‘sukkel om goeie mense te lok’
SAL-hoof wed lugdiens sal teen 2021 wins maak
SAL kort 3 jaar, en geld sê hoof
DA eis optrede ná kind in rioolaanleg verdrink
VSA-Ope sorg Williams, Ramos se paaie kruis nie
Hoop dat rentekoers dalk weer in 2019 daal